නැඟෙනහිර පළාතේ ඇතිවූ මේ කැලඹිලි සහිත තත්ත්වය වර්ධනය වූ බව පවසන කාලගුණ විද්‍යා දෙපාර්තමේන්තුව පෙරේදා (08)පැය 24 න් අවසන් වූ කාලගුණ වාර්තාවන්ට අනුව මඩකළපුවට මිලිමීටර් 311ක්, පොළොන්නරුව මිලිමීටර් 162ක්, කටුගස්තොට මිලිමීටර් 137ක්, ත්‍රිකුණාමලයට මිලිමීටර් 130ක්, බදුල්ලට මිලිමීටර් 104ක්, ලෙස වැසි ඇද හැළුනු බව ප්‍රකාශ කළේය.අද (10) දිනය පුරාද නැඟෙනහිර, උතුරුමැද, සහ උතුරු පළාත්වල වැඩිපුර වැසි ඇතිවිය හැකි බව කී කාලගුණ විද්‍යා දෙපාර්තමේන්තුව ඌව, මධ්‍යම පළාත්වලද වැසි ඇතිවිය හැකි බව කීය.මීට අමතරව දිවයිනේ සෙසු ප්‍රදේශවල වැසි ඇතිවිය හැකි බවත්, නැඟෙනහිර, ඊසාන, උතුරු හා ගිනිකොන මුහුදු සීමා වල තරමක තද සුළං ඇතිවිය හැකි අතරම මුහුද රළු ස්වභාවයක් ගන්නා බවත් කාලගුණ විද්‍යා දෙපාර්තමේන්තුව ප්‍රකාශ කළේය.තද වැසි සමග අකුණු ඇතිවිය හැකි බැවින් ප්‍රවේශම් වන ලෙසද කාලගුණ විද්‍යා දෙපාර්තමේන්තුව පවසයි..